ერსინა
ერსინა (ესპ. Lago Ercina) — მყინვარული წარმოშობის პატარა მთის ტბა ასტურიაში, ესპანეთში. მდებარეობს ზღვის დონიდან 1108 მ-ზე. ტბის ზედაპირის ფართობია დაახლოებით 8 ჰა. ტბის სიგრძე შეადგენს 700 მ-ს, ხოლო სიგანე 300 მ-ს. მაქსიმალური სიღრმე 3 მ. ტბის სიახლოვეს, კერძოდ, 600 მ-ში მდებარეობს ტბა ენოლი, რომელთანაც ერთად პიკუს-დე-ევროპის ეროვნული პარკის ფარგლებში ქმნის ლაგოს-დე-კოვადონგის მთიან რეგიონს. ამ ორ ტბას ერთმანეთისაგან გამოყოფს მთა პიკოტა-დე-ენოლი. ერსინა ევტროფიული ტბაა.